2000ஆம் ஆண்டு உலகெங்கும் சுமார் 256,000 குழந்தைகளும், வயது வந்தவர்களும் இரத்தப் புற்றுநோயின் ஒரு வகைக்கு ஆட்பட்டனர். இதில் 209,000 பேர் இறந்து விட்டனர். 
இது அந்த வருடம் புற்று நோயால் ஏற்பட்ட சுமார் ஏழு மில்லியன் மரணங்களில் 3 சதவீதமாகும்; மற்றும் ஏதாவது ஒரு காரணத்தினால் ஏற்பட்ட மரணங்களில் 0.35 சதவீதமாகும். 
உடலின் 16 வெவ்வேறு பாகங்களை ஒப்பிடுகையில், நியோபிளாஸ்டிக் நோய்களின் பொதுவான பிரிவில் இரத்தப் புற்றுநோய் 12வது இடத்திலும், புற்று நோய் பாதிப்பு மரணங்களின் பொதுவான காரணங்களில் 11வது இடத்திலும் இருக்கிறது.

ஐக்கிய அமெரிக்க நாட்டில், இந்த நோய்க்கான சிகிச்சையில் நோயளவு குறைந்து அல்லது குணமானவர்களையும் உள்ளடக்கி, சுமார் 245,000 பேர் இரத்தப் புற்றுநோயின் ஏதாவது ஒரு வகையால் பாதிக்கப்பட்டுள்ளனர். அமெரிக்காவில் 2008வது வருடம் 44,270 புதிய நோயாளிகள் இரத்தப் புற்றுநோய் கொண்டிருப்பதாகக் கண்டறியப்பட்டுள்ளனர். 
இது அமெரிக்காவில் உள்ள (எளிய பேசல் செல் மற்றும் ஸ்காமஸ் செல் தோல் புற்று நோய்களைத் தவிர்த்து) அனைத்து புற்று நோய்களிலுமாக 2.9 சதவீதம் மற்றும் அனைத்து வகை ரத்தப் புற்று நோய்களில் 30.4 சதவீதமாகும்.

ஏதாவது ஒரு வகைப் புற்று நோயுள்ள குழந்தைகளில், ஏறத்தாழ மூன்றில் ஒரு பகுதியினர் இரத்தப் புற்றுநோய், அதிலும் அதிக அளவில், தீவிர நிணநீர்ம இரத்தப் புற்றுநோய் கொண்டுள்ளனர். வயது வந்தவர்களில் புற்று நோய் கண்டறியப்பட்டவர்களில் 3 சதம் மட்டுமே இரத்தப் புற்றுநோய் கொண்டுள்ளனர். ஆனால், புற்று நோய் வயது வந்தவர்களிடம் அதிகம் உள்ளது என்பதால், இரத்தப் புற்றுநோய் கண்டறியப்பட்டவர்களில் 90 சதத்திற்கும் மேல் வயது வந்தவர்கள்தாம்.

நாள்பட்ட நிணநீர்ம இரத்தப் புற்றுநோய்(சிஎம்எல்)
நோயியல்
வகைப்படுத்துதல்
ஆராய்ச்சி